S-1232/2020

Mál þetta sem var dómtekið 15. júní sl. höfðaði Lögreglustjórinn á Suðurnesjum með ákæru 4. maí 2020 á hendur ákærðu A-kvk-þgf L-kvk-þgf H-kvk-þgf, [...], [...] [...]: „fyrir umferðarlagabrot með því að hafa, mánudaginn 4. nóvember 2019, ekið bifreiðinni [...] austur Reykjanesbraut við Vogastapa, Reykjanesbæ, svipt ökuréttindum, án þess að nota öryggisbelti, undir áhrifum slævandi lyfsins Klónazepam (5,8 ng/ml í blóði) og undir áhrifum ávana- og fíkniefna sem bönnuð eru á íslensku yfirráðasvæði (tetrahýdrókannabínól mældist 9,2 ng/ml í blóði) og því ekki verið fær um að stjórna bifreiðinni örugglega.

Telst þessi háttsemi ákærðu varða við 1., sbr. 2. mgr. 50. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019, sbr. 2. mgr. 44. gr., 1., sbr. 2. mgr. 45. gr. a., 1. mgr. 48. gr. og 1. mgr. 71. gr., sbr. 1. mgr. 100. gr. þágildandi umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess jafnframt krafist að ákærða verði dæmd til að sæta sviptingu ökuréttar, sbr. 101. gr. umferðarlaga nr. 77/2019, sbr. 1. mgr. 101. gr. og 102. gr. þágildandi umferðarlaga nr. 50/1987.“

Ákærða mætti ekki við þingfestingu málsins og hafði ekki boðað forföll en hafðiverið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærða er fædd [...]og hefur samkvæmt framlögðu sakavottorði sakaferil sem nær aftur til ársins 2011. Þau brot sem hafa áhrif á refsingu ákærðu nú eru eftirtalin. Dómur héraðsdóms Reykjavíkur 17. febrúar 2014 þar sem ákærða var dæmd til að greiða til ríkissjóðs 170.000 króna sekt fyrir akstur undir áhrifum ávana- og fíkniefna án ökuréttinda. Dómur Héraðsdóms Reykjaness 13. júlí 2015 þar sem ákærða var dæmd í 5 mánaða skilorðsbundið fangelsi fyrir auðgunarbrot, nytjastuldur og umferðarlagabrot. Í þessum dómi var ákærðu dæmdur hegningarauki en umferðarlagabrotin voru hins vegar framinn eftir 17. febrúar 2014. Með dómi Héraðsdóms Reykjavíkur 10 mars 2016 var ákærða dæmd í 45 daga fangelsi fyrir að aka svipt ökurétti og undir áhrifum ávana- og fíkniefna. Að endingu gekkst ákærða undir greiðslu sektar hjá Lögreglustjóranum á höfuðborgarsvæðinu fyrir að aka svipt ökurétti 14. febrúar 2017. Við mat á refsingu er horft til þess að ákærða hefur þrívegis áður ekið undir áhrifum ávana- og fíkniefna og í tvígang svipt ökurétti. Refsing þykir hæfilega ákveðin fangelsi í 90 daga.

Með vísan til lagaákvæða í ákæru er ítrekuð ævilöng svipting ákærðu.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða sakarkostnað málsins. Ákærða dæmist því til að greiða þann sakarkostnað sem tilgreindur er á framlögðu heildaryfirliti lögreglustjóra um sakarkostnað, dagsettu 7. janúar 2020, samtals 176.879 krónur.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, A-kvk-nf L-kvk-nf H-kvk-nf, sæti fangelsi í 90 daga.

Ákærða er svipt ökurétti ævilangt frá birtingu dóms þessa að telja.

Ákærða greiði 176.879 krónur í sakarkostnað.

Ó-kk-nf E-kk-nf J-kk-nf